ไฟไหม้เซ็นทรัลเวิล์ดไม่กระทบเครดิตCPN
ไฟไหม้เซ็นทรัลเวิล์ด ไม่กระทบเครดิตซีพีเอ็น โดยทริสเรทติ้งยังคงอันดับไว้ที่A+&nbsp;&nbsp;
31 ส.ค. 2553

ไฟไหม้เซ็นทรัลเวิล์ด ไม่กระทบเครดิตซีพีเอ็น โดยทริสเรทติ้งยังคงอันดับไว้ที่A+  
บริษัททริสเรทติ้ง ประกาศคงอันดับเครดิตองค์กรและหุ้นกู้ไม่มีประกันของบริษัทเซ็นทรัลพัฒนา (CPN) ที่ A+ ด้วยแนวโน้มคงที่ โดยระบุว่า อันดันเครดิตดังกล่าวสะท้อนความเป็นผู้นำในธุรกิจศูนย์การค้า ตลอดจนผลงานในการบริหารศูนย์การค้ามีคุณภาพ สูง กระแสเงินสดสม่ำเสมอจากรายได้ค่าเช่าและค่าบริการ และมีนโยบายการเงินที่ระมัดระวัง และการพิจารณาอันดับเครดิตครั้งนี้ได้คำนึงถึงเหตุไฟไหม้ที่เกิดขึ้นที่ศูนย์การค้าเซ็นทรัลเวิลด์ รวมทั้งเงินลงทุนจำนวนมากเพื่อรองับแผนการขยายงานในช่วง 3ปีข้างหน้าที่คาดว่าในช่วงปี 2554-2556 จะใช้เงินลงทุนประมาณ 8,000-9,000 ล้านบาทต่อปี   และความไม่แน่นอนของสถานการการเมืองในประเทศ
ส่วนแนวโน้มคงที่ สะท้อนความแข็งแกร่งในธุรกิจบริหารศูนย์การค้าและ ณ 30 มิ.ย.2553 บริษัทเป็นผู้พัฒนาและบริหารศูนย์การค้าจำนวน 14 แห่ง ในกรุงเทพและจังหวัดที่สำคัญโดยมีพื้นที่ค้าปลีกรวม 7.79 แสนตารางเมตร ไม่นับรวมเซ็นทรัลเวิลด์ที่ปิดอยู่แต่หากนับรวมจะอยู่ที่ 9.66แสนตารางเมตร  และมีอัตราค่าเช่าศูนย์ทั้ง 15แห่งเฉลี่ยอยู่ที่ 96%ต่อปี ซึ่งสูงกว่าค่าเฉลี่ยของอุตสาหกรรมที่อยู่ที่ 93.4% และแม้เศรษฐกิจถดถอยอัตราค่าเช่าของ3ศูนย์การค้าใหม่ก็ยังอยู่ที่ 90 % 
อย่างไรก็ตามความรุนแรงทางการเมืองช่วเงดือนพ.ค.ประเมินความเสียหายเบื้องต้าน่าจะอยู่ที่ 3,500 ล้านบาท ซึ่งวงเงินประกันที่ทำไว้จะครอลคุลมมูลค่าความเสียหายได้เป็นส่วนใหญ่ 
สำหรับช่วง6เดือนแรกของปีนี้CPNมีรายได้และบริการจำนวน 4,900 ล้านบาทลดลง1.7% จากช่วเงดียวกันของปีก่อนจากการปิดศูนย์เซ็นทรัลเวิลด์และการโอนทรัพย์สินของเซ็นทรัลพลาซาปิ่นเกล้าเข้ากองทุนอสังหาริมทรัพย์ แต่การมีศูนย์การค้าใหม่ 3แห่งคือเซ็นทรัลเฟสติวัล พัทยาบีช เซ็นทรัลพลาซา ชลบุรี และเซ็นทรัลพลาซาข่อนแก่น ช่วยลดผลกระทบจากเหตุการไฟไหม้ที่เซ็นทรัลเวิลด์ได้